पाएं अपने शहर की ताज़ा ख़बरें और फ्री ई-पेपरडाउनलोड करें
नारायणगढ़ में अम्बाला चौक पर स्थित होटल पेरिस में कुक का काम करने वाले जितेंद्र की करंट लगने से मौत हो गई। हालांकि पुलिस पहले होटल के हेड शेफ गजेंद्र सिंह के बयान पर कार्रवाई कर रही थी। जिसमें कहा था इस हादसे में किसी की गलती नहीं और कोई कार्रवाई नहीं चाहते। लेकिन गढ़वाल से आए मृतक के परिजनों ने मौत का कारण होटल संचालक की लापरवाही बताया है। पुलिस ने जितेंद्र के परिजनों के बयान पर होटल मालिक नवीन सैनी के खिलाफ लापरवाही से जान जाने का केस दर्ज किया है।
टिहरी गढ़वाल निवासी हेड शेफ गजेंद्र सिंह ने बयान में कहा कि वह 2008 से होटल में काम कर रहे हैं। उत्तराखंड का जितेंद्र चार साल से होटल की किचन में काम कर रहा था। सोमवार सुबह करीब 10 बजे जितेन्द्र रसोई साफ कर रहा था। अचानक वह जमीन पर गिर गया।
उसने बताया कि उसे करंट लगा है। तभी स्टाफ के सदस्य जितेन्द्र को शर्मा अस्पताल ले गए। जहां डॉक्टर ने सरकारी अस्पताल ले जाने को कहा। सरकारी अस्पताल में डॉक्टरों ने उसे मृत घोषित कर दिया। पुलिस गजेंद्र के बयान पर शव का पोस्टमार्टम करवा रही थी। तभी मृतक का भाई व अन्य रिश्तेदार अस्पताल पहुंच गए। जिन्होंने होटल मैनेजमेंट पर लापरवाही बताया है। पुलिस ने विसरा जांच के लिए भेज दिया है। शव परिजनों के हवाले कर दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn